Hindiston kompaniyasi Surxondaryoda Termiz City quradi

30-yanvar kuni Surxondaryo viloyat hokimligida Hindistonning “Alok Dizign Built” kompaniyasi direktori Alok Kumar Katare bilan bo‘lgan muloqotda Termiz City kompleksini bunyod etish yuzasidan kelishuvga erishildi. Bu haqda viloyat matbuot xizmati xabar berdi.

Kelishuvga ko‘ra, zamonaviy kompleks uchun shaharning Beruniy va Istiqlol ko‘chalari tutashgan bo‘sh yer maydonidan ajratilgan.
Muloqotda bu ishlar uchun “Alok Dizign Built” kompaniyasi 2019-yilning fevral oyida 60 million dollar miqdorida sarmoya kiritishi va qurilish ishlarini shu oyning o‘zida boshlab yuborishi belgilangan.
Eslatib o‘tamiz, Termiz City kompleksini bunyod etish ishlarini 2020-yil oxiriga qadar to‘liq yakunlash ko‘zda tutilgan.